CELEX: 62019TN0081
Language: mt
Date: 2019-02-12 00:00:00
Title: Kawża T-81/19: Rikors ippreżentat fit-12 ta’ Frar 2019 – Apostolopoulou u Apostolopoulou-Chrysanthaki vs Il-Kummissjoni

25.3.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 112/49
            
         
      Rikors ippreżentat fit-12 ta’ Frar 2019 – Apostolopoulou u Apostolopoulou-Chrysanthaki vs Il-Kummissjoni
      (Kawża T-81/19)
      (2019/C 112/60)
      Lingwa tal-kawża: il-Grieg
      
         Partijiet
      
      
         Rikorrenti: Zoe Apostolopoulou u Anastasia Apostolopoulou-Chrysanthaki (Ateni, il-Greċja) (rappreżentanti: D. Gouskos, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tgħaqqad din il-kawża ma’ dik konnessa magħha mibdija minnhom fil-25 ta’ Ottubru 2018, irreġistrata bin-numru T-721/2018;
               
            
                  —
               
               
                  tilqa’ r-rikors tagħhom u tikkundanna lill-konvenuti, flimkien u in solidum, iħallsu lil kull waħda mir-rikorrenti s-somma totali ta’ miljun u mitt elf euro, bħala kumpens għad-dannu morali sostnut minnhom minħabba ksur tad-drittijiet ta’ personalità tagħhom, kif tali somma ġiet spjegata fid-dettall fir-rikors tagħhom;
               
            
                  —
               
               
                  tikkundanna lill-konvenuti sabiex fil-futur jastjenu minn kwalunkwe ksur tad-drittijiet ta’ personalità tar-rikorrenti;
               
            
                  —
               
               
                  tikkundanna lill-ewwel konvenuta terġa’ tistabbilixxi l-unur u r-reputazzjoni tar-rikorrenti permezz ta’ dikjarazzjoni;
               
            
                  —
               
               
                  tikkundanna lill-konvenuti għall-ispejjeż proċedurali kollha.
               
            
         Motivi u argumenti prinċipali
      
      Dan ir-rikors huwa ppreżentat kontra l-Kummissjoni Ewropea u l-Unjoni Ewropea. Fid-dawl tal-fatt li din tal-aħħar tiġi dejjem irrappreżentata quddiem il-Qorti tal-Ġustizzja mill-istituzzjoni responsabbli għall-att jew l-aġir ikkontestat, il-Kummissjoni hija kkunsidrata, konsegwentement, l-unika konvenuta f’dan ir-rikors.
      Insostenn tar-rikors, ir-rikorrenti jinvokaw tliet motivi.
      
                  1.
               
               
                  L-ewwel motiv ibbażat fuq il-ksur tad-dmir ta’ lealtà u ta’ ekwità bejn il-partijiet, fuq il-ksur tal-prinċipju fundamentali tal-amministrazzjoni tajba tal-ġustizzja u fuq il-ksur tad-dritt tar-rikorrenti għal proċess xieraq.
               
            
                  2.
               
               
                  It-tieni motiv ibbażat fuq il-ksur tad-dinjità umana u tal-personalità tar-rikorrenti bi ksur tal-prinċipju ta’ amministrazzjoni tajba.
               
            
                  3.
               
               
                  It-tielet motiv ibbażat fuq il-ksur tal-prinċipju ta’ legalità, ta’ bone fide u tal-aspettattivi leġittimi.